**Ministru kabineta rīkojuma projekta „Par valsts nekustamā īpašuma nodošanu Ogres novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā un otrā daļa, 42. panta pirmā daļa un 43. pants un likuma „Par pašvaldībām” 15. panta pirmās daļas 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projektā „Par valsts nekustamā īpašuma nodošanu Ogres novada pašvaldības īpašumā” (turpmāk –projekts) ietvertais valsts nekustamais īpašums Mālkalnes prospektā 10, Ogrē, Ogres novadā (kadastra Nr. 7401 003 0318) sastāv no zemes vienības (kadastra apzīmējums 7401 003 0318) un divām būvēm – administratīvās ēkas (kadastra apzīmējums 7401 003 0318 001) un garāžas (kadastra apzīmējums 7401 003 0318 002).  Īpašuma tiesības uz nekustamo īpašumu 2013. gada 25. februārī nostiprinātas valstij Finanšu ministrijas personā Ogres rajona tiesas zemesgrāmatu nodaļas Ogres pilsētas zemesgrāmatas nodalījumā Nr. 1000 0051 7156, pamatojoties uz Finanšu ministrijas 2013. gada 21. janvāra uzziņu par nekustamo īpašumu Nr. 38-17/787, Rīgas pilsētas Centra rajona tiesas 2012. gada 17. maija spriedumu lietā Nr. C27248311 un Ogres novada pašvaldības 2011. gada 4. februāra izziņu Nr. 1-10.1/100.  Vienlaikus projektā ietvertas arī trīs būves, kas atrodas uz minētās zemes vienības (kadastra apzīmējums 7401 003 0318) un ir funkcionāli saistītas ar nekustamo īpašumu– ielas, ceļi un laukumi ar cieto segumu (kadastra apzīmējums 7401 003 0318 003), metāla žogs (kadastra apzīmējums 7401 003 0318 004) un koka žogs (kadastra apzīmējums 7401 003 0318 005). Minētās būves ir reģistrētas Nekustamā īpašuma valsts kadastra informācijas sistēmā (turpmāk – kadastra informācijas sistēma) un atrodas Finanšu ministrijas faktiskajā valdījumā.  Projektā ietvertā nekustamā īpašuma aktuālā kadastrālā vērtība uz 2017. gada 1. janvāri bija 604 298 *euro*. Nekustamā īpašuma raksturojums saskaņā ar informāciju no kadastra informācijas sistēmas:  1) zemes vienība (kadastra apzīmējums 7401 003 0318), tās platība ir 6870 m2, lietošanas mērķis: valsts un pašvaldību pārvaldes iestāžu apbūve (kods 0903); zemes vienības kadastrālā vērtība uz 2017. gada 1. janvāri – 43 968 *euro;*  2) būve *–* administratīvā ēka (kadastra apzīmējums 7401 003 0318 001), kopējā platība ir 2988,40 m2, tajā skaitā lietderīgā – 1862,5 m2, tās galvenais lietošanas veids: biroju ēkas (kods 1220); kadastrālā vērtība uz 2017. gada 1. janvāri– 557 058 *euro*;  3) būve – garāža (kadastra apzīmējums 7401 003 0318 002), kopējā un lietderīgā platība ir 57,5 m2, tās galvenais lietošanas veids: garāžu ēkas (kods 1242); būves kadastrālā vērtība uz 2017. gada 1. janvāri – 3272 *euro*;  Nekustamajam īpašumam funkcionāli piederīgo būvju raksturojums saskaņā ar informāciju no kadastra informācijas sistēmas:  1) būve – ielas, ceļi un laukumi ar cieto segumu (kadastra apzīmējums 7401 003 0318 003), kopējā platība ir 1208,47 m2, galvenais lietošanas veids: ielas un ceļi (kods 2112); kadastrālā vērtība uz 2017. gada 1. janvāri – 2063 *euro*;  2) būve – metāla žogs (kadastra apzīmējums 7401 003 0318 004), kopējā platība ir 518,17 m2, galvenais lietošanas veids: citas, iepriekš neklasificētas, inženierbūves (kods 2420); kadastrālā vērtība uz 2017. gada 1. janvāri – 368 *euro*;  3) būve – koka žogs (kadastra apzīmējums 7401 003 0318 005), kopējā platība ir 25,08 m2, galvenais lietošanas veids: citas, iepriekš neklasificētas, inženierbūves (kods 2420); kadastrālā vērtība uz 2017. gada 1. janvāri – 134 *euro*.  Attiecībā uz minētajām būvēm norādāms, ka saskaņā ar Civillikuma 850. pantu galvenās lietas ir tās, kas ir patstāvīgi tiesību priekšmeti. Bet tas viss, kas pastāv tikai ar galveno lietu, vai pieder pie tās, vai kā citādi ar to saistīts, ir blakus lieta. Minētās būves, ņemot vērā to funkcionālās īpašības un atrašanos uz nekustamā īpašuma sastāvā esošās zemes vienības, uzskatāmas par blakus lietu minētās Civillikuma normas izpratnē. Saskaņā ar Civillikuma 853. pantu visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to. Ņemot vērā minēto būvju funkcionālo saistību un piederību nekustamajam īpašumam, kā arī Finanšu ministrijas kā tiesiskā valdītāja statusu attiecībā uz tām, minētās būves ir iekļautas projektā un atsavināmas kopā ar galveno lietu – zemesgrāmatā reģistrēto nekustamo īpašumu.  Nekustamajam īpašumam nav reģistrētu apgrūtinājumu.  Nekustamais īpašums ir iznomāts. Par tā sastāvā esošo administratīvo ēku ir spēkā šādi nomas līgumi:  1) nekustamā īpašuma – ēkas Ogrē, Mālkalnes prospektā 10 telpu nomas līgums Nr. 3391, kas 2011. gada 30. novembrī noslēgts ar Tiesu administrāciju Ogres rajona zemesgrāmatu nodaļas darbības nodrošināšanas vajadzībām, 2016.gada 13.jūlijā noslēgta vienošanās par grozījumiem nomas līgumā. Iznomātā platība ir **202,8 m²**. **Nomas termiņš: 2021. gada 31. oktobris;**  2) nekustamā īpašuma Ogrē, Mālkalnes prospektā 10 telpu nomas līgums Nr.7-2-14-36/1394, kas 2014. gada 30. jūnijā noslēgts ar sabiedrību ar ierobežotu atbildību „Mikausis” privātas pirmskolas izglītības iestādes un bērnu pasākumu organizēšanas vajadzībām, 2014. gada 14. augustā noslēgta vienošanās par grozījumiem nomas līgumā. Iznomātā platība ir **268,7 m². Nomas termiņš: 2019. gada 11. jūnijs;**  **3)** nekustamā īpašuma Ogrē, Mālkalnes prospektā 10 telpu nomas līgums Nr. 3/1-3-16-36/548, kas 2016. gada 26. februārī noslēgts ar fizisko personu noliktavas un hobija veikšanas vajadzībām. Iznomātā platība ir **57,5 m². Nomas termiņš:** **2022. gada 17. februāris.**  Saskaņā ar minētajos telpu nomas līgumos paredzēto valsts akciju sabiedrībai „Valsts nekustamie īpašumi” (turpmāk – VNĪ)  ir tiesības, rakstiski informējot nomniekus 3 (trīs) mēnešus iepriekš, vienpusēji atkāpties no nomas līgumiem, neatlīdzinot nomniekiem zaudējumus, kas saistīti ar līguma pirmstermiņa izbeigšanu, ja iznomātās telpas ir nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai. Šādā gadījumā VNĪ atlīdzina nomniekiem telpām taisītos nepieciešamos un derīgos izdevumus, ievērojot Civillikumu un līguma noteikumus. **Minētie** nomas līgumi zemesgrāmatā nav reģistrēti.  2016. gada 6. oktobrī VNĪ saņemta Tieslietu ministrijas vēstule Nr. 1-17/3690 (VNĪ reģ.Nr. S/14156), kurā Tieslietu ministrija informē, ka atbalsta Ogres rajona tiesas zemesgrāmatu nodaļas pārvietošanu uz citām telpām un nekustamā īpašuma Mālkalnes prospektā 10, Ogrē nodošanu Ogres novada pašvaldībai pašvaldības bērnudārza izveidošanai.  Ogres novada pašvaldībai nekustamais īpašums nepieciešams, lai tajā izveidotu pašvaldības vispārējas pirmsskolas izglītības iestādi. Kā to ir norādījusi Ogres novada pašvaldība, uz 2016. gada augusta mēnesi aktīvajā rindā uz pašvaldības bērnudārziem gaidīja 150 novada pašvaldības administratīvajā teritorijā deklarēti bērni. Ogres novada pašvaldības rīcībā nav pietiekošs telpu nodrošinājums vispārējās pirmsskolas izglītības iestādēm, līdz ar to pašvaldība ir spiesta veikt līdzfinansējuma maksājumus privātajām izglītības iestādēm. Projektā ietvertā nekustamā īpašuma telpas ir pietiekamas, lai tajā varētu izvietot visus rindā reģistrētos bērnus. Turklāt nekustamais īpašums ir projektēts un būvēts tieši bērnudārza vajadzībām.  Ievērojot minēto, Ogres novada pašvaldība ar 2016. gada 17. novembra lēmumu (prot.Nr. 18 21.§) ir nolēmusi lūgtFinanšu ministriju (VNĪ) nodot nekustamo īpašumu Ogres novada pašvaldības īpašumā bez atlīdzības uz 30 gadiem likuma „Par pašvaldībām” 15. panta pirmās daļas 4. punktā noteiktās pašvaldības funkcijas izpildes nodrošināšanai. Saskaņā ar minēto normu pašvaldības autonomā funkcija ir gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.).  Saskaņā ar Publiskas personas mantas atsavināšanas likuma 4. panta pirmās daļas pirmo teikumu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamais īpašums nav nepieciešams Finanšu ministrijai tās funkciju nodrošināšanai, kā arī VNĪ rīcībā nav informācijas, ka nekustamais īpašums būtu nepieciešams citām valsts iestādēm.  Ievērojot minēto, VNĪ Īpašumu izvērtēšanas komisija 2016. gada 20. oktobra sēdē nolēma: 1) konceptuāli atbalstīt nekustamā īpašuma nodošanu Ogres novada pašvaldības īpašumā autonomās funkcijas īstenošanai un 2) sagatavot un virzīt attiecīgu Ministru kabineta rīkojuma projektu (prot.Nr.IZKP-16/23 2.punkts).  Ņemot vērā minēto, izstrādāts projekts, kas paredz nekustamā īpašuma nodošanu Ogres novada pašvaldībai autonomās funkcijas - gādāt par iedzīvotāju izglītību - īstenošanai. Ņemot vērā Atsavināšanas likuma 42. pantā noteikto, Ogres novada pašvaldības īpašuma tiesības zemesgrāmatā nostiprināmas vienlaicīgi ar projekta 2.1. un 2.2. apakšpunktā norādītajiem apgrūtinājumiem, kā arī nekustamais īpašums nododams atpakaļ, ja tas vairs netiek izmantots projekta 1.punktā norādītās funkcijas īstenošanai (projekta 3. punkts).  Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Projekts tiks izsludināts Valsts sekretāru sanāksmē, tādējādi atbilstoši Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskās personas manta” 12. punktā paredzētajam dodot iespēju citām valsts iestādēm divu nedēļu laikā pēc tā izsludināšanas pieprasīt nekustamo īpašumu valsts pārvaldes funkciju nodrošināšanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ogres novada pašvaldība, Finanšu ministrija un nekustamā īpašuma sastāvā esošās administratīvās ēkas nomnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.)  Vienlaikus norādāms, ka projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ) un Ogres novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ogres novada pašvaldība segs izdevumus, kas saistīti ar nekustamā īpašuma pārreģistrāciju uz pašvaldības vārda. |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

Oga 67024922

[Inga.Oga@vni.lv](mailto:Inga.Oga@vni.lv)